Document ID: /roh_data/filtered/fineweb-2-filterrobots_roh.jsonl.gz/7896

La punt plascha, betg mo perquai ch’ella è bella, mabain era perquai ch’ella porscha in passadi segir sur la via chantunala.
En ses pled d’inauguraziun ha l’inschigner Walter Bieler ditg ch’el haja vulì construir ina bella punt. Ella saja fatga cun material da la regiun, ella s'integreschia organicamain e harmonicamain en la cuntrada ed ella saja innovativa.
Per il president communal da Laax Franz Gschwend èsi in’ovra imposanta.
La punt Staderas è 115 meters lunga ed 2,5 meters lada. Ella ha custà 920'000 francs.